Intet sett, intet hørt

Intet sett, intet hørt (See No Evil, Hear No Evil) er en amerikansk filmkomedie fra 1989 regissert av Arthur Hiller og produsert av Marvin Worth for TriStar Pictures.

Filmen inneholder stjerner som Richard Pryor som en blind mann og Gene Wilder som en døv mann, og de må jobber sammen for å hindre en trio av morderiske tyver. I andre roller finner vi Kevin Spacey, Joan Severance og Anthony Zerbe.

Handlingsreferat 
Wallace «Wally» Karew, en blind mann, og David Lyons (spilt av Gene Wilder) en døv mann, møtes når Wally søker jobb ved Daves butikk i New York City. Etter en kort periode med forvirring, blir Wally og Dave snart nære venner. Dave kan forstå hva andre mennesker sier ved å lese på leppene deres, og veileder Wally når de reiser. Wally forteller Dave om usynlige lydkilder, og hva folk sier bak ryggen hans. Ved en lokal pub beseirer Wally en aggressiv bølle i en slåsskamp, med hjelp fra Dave. En morgen kommer en mann inn i butikken til Dave.

I butikken blir mannen oppsøkt av en vakker kvinne ved navn Eve (spilt av Joan Severance) og mannen fjerner raskt en gullmynt fra en koffert, og plasserer mynten i en boks med andre mynter som allerede ligger på disken. Men den ukjente kvinnen stjeler mannens koffert, og skyter mannen i magen. Dave – som stod med ryggen snudd – får ikke med seg det som skjedde. Men han legger merke til beina til Eve, når hun forlater butikken. Wally, som hørte skuddet, kommer inn i butikken og snubler over mannens døde kropp. David plukker opp en pistol, som Eve forlot på åstedet. Når politiet dukker opp, får de øye på Dave og Wally stående over liket og Dave holder fremdeles pistolen. På politistasjonen blir Dave og Wally avhørt av Emile Braddock, som gjør dem til sine hovedmistenkte på grunn av deres ubrukelighet som vitner.

Eve og hennes medskyldige Kirgo (spilt av Kevin Spacey) dukker opp for å utgi seg som advokater, kjenner Wally igjen Eves parfyme og Dave gjenkjenner beina hennes. Men Braddock ignorerer Wallace og David når de insisterer på at Eve var den virkelige morderen i butikken. David og Wally forsøker å stikke av fra politistasjonen, men forbryterne oppdager dem snart. Eve tar mynten fra Wallys lomme, og kontakter sjefen hennes Mr. Sutherland (spilt av Anthony Zerbe) for videre instruksjoner. Men Dave får vite om de kriminelles planer deres, ved å lese hva hun sier på leppene hennes.

Når Kirgo forsøker å drepe Dave og Wally, klarer de å slå ham bevisstløs. De stjeler deretter en tom politibil. Men Eve, Kirgo og Braddock kommer snart etter dem igjen. Dave og Wally samarbeider for å kjøre politibilen, og unngår både politiet og de kriminelle. Etter å ha gjemt politibilen, går de to mennene til et motell hvor de kontakter Wallys søster Adele (spilt av Kirsten Childs) for å skaffe hjelp. De forstår at Eve tidligere refererte til et feriested kalt «Great Gorge» så de reiser dit, hvor Wally utgir seg for å være en gjesteprofessor. De innser at mynten Eve og hennes kumpaner er ute etter, egentlig er en superleder og derfor er ekstremt verdifull.

Skuespillere 
 Richard Pryor som Wallace «Wally» Karew
 Gene Wilder som David Lyons.
 Joan Severance som Eve.
 Kevin Spacey som Kirgo.
 Alan North som etterforsker Emile Braddock.
 Anthony Zerbe som Sutherland.
 Louis Giambalvo som Gatlin.
 Kirsten Childs som Adele Karew.
 John Capodice som Scotto

Eksterne lenker 
 

Filmkomedier fra USA
Filmer fra 1989